google/wiki40b huggingface dataset:
Geir Emanuelsen

Bakgrunn

Han startet sin musikalske karrière i Arendal med Heavy metal /  rock bandet Theo (oppkalt etter trommeslageren Stig Theo Eriksen). Theo ga ut et musikkalbum, LP'en The Good, the Bad, and the Ugly på Veps Musikk plateselskap i 1988. Bandet ble oppløst i 1989 / 1990, og to av medlemmene dannet kort tid senere bandet Clawfinger.
Geir Emanuelsen har tidligere vært med i Go-Go Gorilla (med Alex Rosén), Dixie Ramblers og Howlin' Pimp-O-Negros. Nå spiller han i The Beat Tornados som han var med å starte i 1995, de har gitt ut flere album.
Amorphosternoides

Utseende

En middelsstor, avlang, svart praktbille. Hodet er forholdsvis stort og bredt, firkantet, antennene ganske korte, sagtakkede. Pronotum er kort og bredt, dekkvingene lange og smale, beina ganske korte. Oversiden er noe ujevn, med spredte grupper av lyse hår.

Levevis

Som det norske navnet skulle tilsi utvikler disse billene seg gjerne i død ved av små dimensjoner - greiner og kvister. I motsetning til mange av de større praktbillene er utviklingstiden ikke svært lang. Noen arter lever i galler. Disse billene ser stort sett ut til å være vertsspesifikke på én vertsplante-art.
Mange tropiske arter minerer i blader. De voksne billene finnes oftest på bladverket til vertsplanten, sjeldnere på blomster.

Utbredelse

Arten er utbredt i Sør-Amerika.
I lave sko

I lave sko er et musikkalbum med Nora Brockstedt, utgitt i 1972.
Mean Girls

Handling

Filmen handler om den 16 år gamle Cady Heron (Lindsay Lohan), som flytter til Evanston i Illinois etter å ha blitt oppdratt i Afrika. Cady begynner på high school, og der møter hun vennene Janis og Damian, som ikke er spesielt populære. Hun møter også klikken «The Plastics», tre populære og pene piker som etter hvert lar Cady bli med i klikken.
100 meter

100 meter er en sprintøvelse i friidrett. Det er den klassiske sprintdistansen, og den korteste distansen i mesterskap utendørs. Det er alment akseptert at den som holder verdensrekorden på 100 meter er verdens raskeste person. 100 meter-finalen i de olympiske leker gir en fortettet spenning som mangler sidestykke i idrettsverdenen. 100 meter for herrer har stått på OL-programmet i samtlige moderne olympiske leker og for kvinner fra og med 1928 i Amsterdam. Distansen inngår også i herrenes tikamp.
Banias kraftverk

Banias kraftverk er et kombinert gasskraftverk og oljekraftverk i Syria. Det har en installert produksjonskapasitet på 680 MW, fordelt på 4 turbiner. Anlegget ble påbegynt omkring 1975, fikk første turbin installert i 1981 og stod ferdig i 1989. Brenselkilden er naturgass og olje.
SloTop50

SloTop50 er Slovenias offisielle hitliste for singler, etablert i 2013. Hitlisten utgis av den slovenske musikkbransjeorganisasjonen SAZAS og utarbeides på grunnlag av airplay-tall fra 60 radiokanaler i landet. Hitlisten utgis hver søndag og baserer seg på hvor mange ganger en sang er spilt på slovensk radio de foregående syv dagene (mandag–søndag). SloTop50 presenteres i ukentlige lister, månedlige lister og årlige lister. 
Den første listen ble offentliggjort 6. januar 2013. Den første sanngen som toppet listen, var «Srečno novo leto» av Rok'n'Band. Per april 2019 har 73 ulike sanger toppet listen i løpet av sine 326 uker. Den nåværende oppsangen er «Sweet but Psycho» med Ava Max.
Listene utarbeides og publiseres av Združenje Skladateljev in avtorjev za zaščito avtorske pravice Slovenije (SAZAS) – foreningen for beskyttelse av opphavsretten til komponister og forfattere i Slovenia. Foreningen ble etablert i 1993 og operativt fra mars 1998.
Bakken-formasjonen

Bakken-formasjonen er en geologisk formasjon fra sen devon til tidlig mississippium som fører mineralolje. Den omfatter rundt 520 000 km² under overflaten av Williston-bekkenet, som omfatter deler av Saskatchewan og Manitoba i Canada, og deler av Montana og Nord-Dakota i USA. Bakken-formasjonen ble for første gang beskrevet 1953 av geologen J. W. Nordquist og fikk navn etter Henry Bakken, en bonde fra Tioga nordvest i Nord-Dakota, formasjonen ble oppdaget på hans grunn.
Anvendelsen av hydraulisk oppsprekking og horisontal boreteknologi har siden 2000 forårsaket en boom i produksjonen i Bakken. Ved slutten av 2010 hadde oljeproduksjonen nådd 458 000 fat (72 800 m³) per dag, dette overstiger rørledningskapasiteten som kan transportere oljen ut av Bakken, transporten har derfor blitt supplert med jernbane.
S.H.I.E.L.D.

S.H.I.E.L.D. er et fiktivt føderalt byrå fra Marvel Comics. Stan Lee og Jack Kirby er skaperne, og presenterte byrået første gang i Strange Tales #135, august 1965. Leder for byrået er oberst Nick Fury. Ofte er det trusler fra personer og skapninger med overnaturlige krefter som håndteres. Byrået under Furys ledelse etablerte gruppen av superhelter kalt Avengers, bestående av blant andre Captain America, Thor og Iron Man.
Akronymet ble originalt presentert å stå for Supreme Headquarters, International Espionage, Law-Enforcement Division. Fra 1991 ble det justert til Strategic Hazard Intervention Espionage Logistics Directorate. I flere av filmene fra Marvel, og fra den animerte serien, The Avengers: Earth's Mightiest Heroes, oppgis S.H.I.E.L.D. å stå for Strategic Homeland Intervention, Enforcement and Logistics Division.
Cooperøya

Dyreliv

Øya er rottefri og har store bestander av fugler som hekker her, inkludert snøpetrell, antarktishvalfugl og svartbrynalbatross. I tillegg er det store bestander av ringpingvin og gulltoppingvin på øya.
Øya er dekt av tussokgress.
Sogn Kunstsenter

Sogn Kunstsenter åpnet 3. juni 2011 i Lærdal, i samme bygg som Norsk Villakssenter. Senteret er en videreføring av det gamle Gjesmegalleriet som lå i andre etasje i Gamle Telegrafen i Lærdal fra 1998 til 2010. Fra 2004 ble Gjesmegalleriet en del av Sogn og Fjordane Kunstmuseum, og i 2009 ble museet videre konsolidert inn i Musea i Sogn og Fjordane.
Sogn Kunstsenter tar vare på Gjesmesamlinga, en samling med over 1 500 registrerte og fotograferte verk etter kunstneren Hans Gjesme. Samlinga viser kunstnerens livsverk, og omfatter mange motivkretser i form av skisser og ferdige arbeider, utført i ulike teknikker tegning, maleri, tresnitt, skulptur, trykkplater, pasteller og akvareller.
Fagerfjorden

Fagerfjorden er en fjord på nordsiden av Ringvassøya i Karlsøy kommune i Troms. Fjorden strekker seg 1,1 km sørover til Norddalen i bunnen av fjorden. Fjorden har innløp mellom Falkeberget i vest og Nordnes i øst. Det er ikke vegsamband til fjorden, men langs østsida ligger gårdsbrukene (fra nord til sør) Nordheim, Slettvollen, Kveldssol, Fagerfjord og Engenes.
Regional planbestemmelse

Regional planbestemmelse i plan- og bygningsloven er omtalt i § 8-5.
«Regional planmyndighet kan fastsette regional planbestemmelse knyttet til retningslinjer for arealbruk i en regional plan som skal ivareta nasjonale eller regionale hensyn og interesser. Bestemmelsen kan fastsette at det for et tidsrom av inntil ti år nedlegges forbud mot at det blir iverksatt særskilt angitte bygge- eller anleggstiltak uten samtykke innenfor nærmere avgrensede geografiske områder, eller bestemme at slike tiltak uten slikt samtykke bare kan iverksettes i samsvar med godkjent arealplan etter denne lov.»
Nyköpings gjestebud

Forhistorie

Brødrene Valdemar, hertug av Finland og mere, og Erik, hertug av Västergötland og mere, hadde tidligere gjennomført et kupp mot Sveriges kong Birger, se Håtunaleken. Etter at de danske og norske kongene hadde grepet inn ble det oppnådd forlik i 1310 og Sverige ble delt mellom brødrene i tre suverene stater.

Gjestebudet

Elleve år senere ble hertugene Erik og Valdemar i forsoningens tegn innbedt til å feire jul på Nyköpingshus med kong Birger og dronning Märta Eriksdatter av Danmark. Natten mellom den 10. og 11. desember 1317 ble det holdt en bankett som skulle gå inn i historien som «Nyköpings gjestebud».
I henhold til Erikskrøniken gikk begge hertugene til sengs mens kongens riksdrots Johan von Brunkow kom med et kompani armbueskyttere og fengslet begge hertugene. Kong Birger innfant seg selv og minnet dem om Håtunaleken: «Minns ni något av Håtunaleken? Jag minns den klart.»

Hertugene fengsles

Hertugene Erik og Valdemar ble plassert i slottets fengselshull. Kong Birger hadde imidlertid feilbedømt det politiske situasjonen i landet. Det brøt ut opprør i 1318 mot ham og han ble tvunget til å flykte til Gotland og herfra dro han senere videre til Danmark. Hertugene visste at de ikke noe forsoning å vente fra Birger og de lot opprette sine testamenter etter fem uker i fengselshullet. De ble datert den 18. januar 1318 og finnes fortsatt bevart. En av de som eksekverte testamentene var stormannen Birger Persson (Finstaætten)|Birger Persson. Kort tid etter døde begge brødrene i fengselet. I henhold til tradisjonen døde de etter pinefull sultedød.
Dermed gjensto kun den gamle enkedronningen Helvig av Holstein (Magnus Ladulås’ gemal) og dronning Märta i landflyktighet samt den unge kongen, hertug Eriks sønn Magnus Eriksson.

Dramatiseringer

August Strindberg har skrevet et teaterstykke om hendelsene, og landsantikvarien Ivar Schnell har skrevet stykket Nyköpings Gästabud basert på det historiske gjestebudet. Det ble oppført første gangen i 1942 ved det årlige midtsommerfesten på Nyköpingshus. Etter at midtsommerfestene opphørte ble skuespillet framført årlig i løpet juli måned på samme sted. Fra 1997 ble det spilt en annen versjon av stykket, forfattet av Lennart Lidström.
Lazarillo de Tormes

Lazarillo de Tormes, eller den fulle tittelen, Livet til Lazarillo de Tormes og hans skjebne og motgang, er en spansk roman, utgitt anonymt i 1554 i Alcalá de Henares i Spania, og på nytt i Antwerpen i Flandern (da under spansk styre) i 1557. På denne tiden var det i Spania en sterk sosial tendens mot rasistiske og religiøse fordommer, og framtoning var en viktig personlig egenskap. Hovedpersonen er en fattig luring, skrevet i jeg-form, som tar seg fram i verden med ulike oppfinnsomme knep.
Foruten romanens betydning for spansk litteratur i dens gullalder er Lazarillo de Tormes kreditert for å ha grunnlagt en litterær sjanger, den pikareske roman. Begrepet stammer fra spansk picaresca (fra picaro = skøyer, kjeltring, vagabond). I disse romanene avsløres picaroens opplevelser av urettferdighet samtidig som de er en fornøyelse å lese. Denne omfattende sjangeren omfatter romaner som Tom Jones av Henry Fielding og Huckleberry Finn av Mark Twain, og hadde betydelig påvirkning på 1900-tallets romaner, drama og filmer hvor hovedpersonen er en såkalt antihelt.
Lazarillo de Tormes ble bannlyst og forbudt av den spanske kronen og inkludert i boklisten Index librorum prohibitorum (Indeks over forbudte bøker) til den spanske inkvisisjonen. Grunnen var delvis romanens implisitte kritikk av prestene. I 1573 tillot kongehuset å spre en sensurert versjon som utelot kapittel 4 og 5 og en rekke avsnitt i resten av boken. En fullstendig, usensurert utgave ble ikke tillatt i Spania før utpå 1800-tallet. Det var utgaven utgitt i Antwerpen som sirkulerte i resten av Europa, i fransk oversettelse i 1560, i engelsk oversettelse i 1576, i hollandsk oversettelse i 1579 da Flandern ble befridd og kom under hollandsk styre i 1578, i tysk oversettelse i 1617, og på italiensk i 1622.

Oppfølger

I 1555, kun et år etter den første utgaven av boken, kom en oppfølger av en annen anonym forfatter, som ble festet til den opprinnelige utgaven av Lazarillo de Tormes i en utgave trykket i Antwerpen. Denne fortsettelsen er kjent som El Lazarilo de Amberes. Amberes er et spansk navn for Antwerpen. Lazarillo forlater sin hustru og barn hos prestene i Toledo og lar seg innrullere i den spanske hæren for å bekjempe muslimene. Skipet som frakter soldatene forliser, men før båten synker drikker Lazarillo så mye vin som han makter. Kroppen hans forblir så full av vin at det er ikke plass for vann, og således overlever han under sjøen. Truet av en tunfisk ber han om nåde og blir selv omgjort til en tunfisk. Det meste av boken forteller om hvordan Lazarillo strever med å finne seg til rette i tunfiskenes samfunn.
I 1620 kom enda en oppfølger ut i Paris, skrevet av en Juan de Luna. I prologen opplyser fortelleren, ikke Lazarillo selv, men en som hevder å ha en kopi av hans skrifter, at han var beveget til å utgi den andre delen av Lazarillos opplevelser etter å ha hørt om en bok som han sier har en falsk fortelling om at Lazarillos ble omgjort til en tunfisk.
I 1959 ble det laget en film av den opprinnelige historien i Spania, kalt El Lazarillo de Tormes.
Indisk månespinner

Utseende

En stor, blekgrønn spinner. De sigdformede forvingene har brun fremkant. Midt i hver vinge er det en rund øyeflekk som er svart langs innerkanten, ellers gul. Langs vingenes ytterkant går det en smal, mørk tverrstripe. Hannens bakvinger er trukket ut til lange stjerter.
Larven er grønn med kjegleformede, i spissen gule vorter. Fra disse går det ut kvaster av hår.
Stegosaurus (skulptur)

Stegosaurus var en skulptur av billedkunstner Ola Enstad.
Skulpturen vant en offentlig konkurranse utlyst av Norsk Kulturråd i 1977 og ble opprettet på Rathkes plass i 1979. Den var laget i kryssfinér som en klatrestatue for barn, men flere ønsket skulpturen bort. Argumentene besto i at den skulle være stygg og utrygg for barn. En underskriftskampanje lagt fram av beboere førte til at den ble fjernet og plassert i Torshovdalen. Der utførte noen hærverk mot skulpturen, og etter innsats fra en aksjonsgruppe ble den på nytt flyttet til Avdelingen for utstøtt kunst ved Fylkesgalleriet i Sogn og Fjordane i 1991. De plasserte den etter hvert på Vassenden, på en øy i elva Jølster. Vind og vann slet ned verket, som i 2000 ble plassert på et lager på Vassenden og til sist kastet på Hesjedalen avdeling for spesialavfall på grunn av råte. Flere initiativer er tatt for å gjenskape verket.

Etterspill

På Rathkes plass fikk beboerforeningen i samarbeid med landskapsarkitektene Berg og Dyring satt opp et vannbasseng med et egg. Referansen til Stegosaurus ble tydeliggjort da Jon Michelet ved avdukingen leste opp et utdrag om dinosaurskulpturen fra romanen Hvit som snø. Egget ble i 2008 stjålet og ført bort med lastebil av tyver, men beboere varslet politiet som sammen med tyvene tilbakeførte egget bare timer senere.
Villøk

Levested

Villøk foretrekker vokse steder med mye sollys der jordsmonnet er litt tørt og leireholdig.
Villøk sprer seg villig. Den danner nye planter ved å spre frø fra små kapsler som dannes i blomsten.
Stenichnus

Utseende

Små (1-2 millimeter), mørke, blanke biller, fint hårete. Antennene er lengre enn hode + thorax, slanke, de tre ytterste leddene er knapt tykkere enn resteb og danner ikke noen markert klubbe. Hodet er nokså stort, kantete, med ganske små fasettøyne. Det er ikke påfallende innsnevret bak. Pronotum er lengre enn bredt, bredest litt foran midten, med fire dype, runde groper ved roten. Dekkvingene er ovale, hver dekkvinge har en dyp lengdegrop ved roten. De dekker hele bakkroppen. Lårene er kølleformede, beina ellers slanke.

Levevis

Perlebillene er rovdyr som stort sett lever av midd, spesielt pansermidd (Oribatida). Disse har et meget hardt skall og perlebillene har organer på frambeina for å holde byttet fast, og munndeler som passer til å borre eller sage seg gjennom middenes skall. Stenichnus-artene kan finnes mellom løvstrø, særlig arten Stenichnus collaris er vanlig i Norge. Ellers kan de finnes i morken ved, noen arter er også knyttet til maur.
Fort Smith (Arkansas)

Fort Smith er en by i delstaten Arkansas i USA med et areal på 134,1 km² og en befolkning på ca. 82 000 innbyggere (2003).
Den ligger nordvest i Arkansas, ved Arkansas River inntil grensen til nabostaten Oklahoma. Den inngår i et stort bymessig område som strekker seg inn i Oklahoma, og har 288 818 innbyggere i fylkene Crawford, Franklin og Sebastian i Arkansas, og Le Flore og Sequoyah i Oklahoma. Byen er et av de to fylkeshovedsstedene for Sebastian County.
Katarina sogn

Katarina sogn er et sogn i Stockholms stift, en av de fire i Södermalm i Stockholms innerstad.
Sognet har ca. 32 000 innbyggere hvor ca. 24 000 hører til den Svenska kyrkan. Den har to kirker, Katarina kyrka og Allhelgonakyrkan.
Xanté

Xanté er en cognac-basert pærelikør. Den produseres av det svenske selskapet The Xanté Company.
Navnet uttales /sɑ̃.te/, altså med «x» uttalt som «s». «Santé» er det franske ordet for «skål».
Xanté lages av cognac laget på eikefat i fire år og belgiske pærer. Sukkerinnholdet er 17%.
Xanté er hovedingrediensen i longdrinken Lennart, som i tillegg til Xanté består av frisk limejuice, isbiter og Sprite.
Michelozzo di Bartolommeo

Michelozzo di Bartolommeo (født i 1396, død i 1472) var en italiensk arkitekt og billedhugger, virksom i Firenze. Han arbeidet sammen med blant annet Lorenzo Ghiberti og Donatello.
Anomalites

Forekomst

Arten er bare kjent fra fossiler fra Nogent-le-Rotrou i Eure-et-Loire-departementet, Frankrike. Disse stammer fra sen Eocen, mellom 37-34 millioner år før nåtid.
Billey Shamrock

Utmerkelser

STIM-stipend (1993) Convivierordens Oldbonde (2008)
Emil Holten

Emil Holten er en norsk handikappidrettsutøver som har deltatt i paralympiske vinterleker én gang, der han vant én bronsemedalje i ispigging.
Krimtatarisk

Skriftspråk

I 1876 ble de krimtatariske dialektene ført sammen til et felles skriftspråk av İsmail Gaspıralı. I 1928 ble det arabiske alfabetet erstattet av et felles tyrkisk latinsk alfabet. Dette ble i 1938 erstattet av et modifisert kyrillisk alfabet. Fra 1990-tallet har det latinske alfabetet økt i popularitet, men det kyrilliske brukes fortsatt. Det nåværande latinske alfabetet baseres på det tyrkiske med tillegg av bokstavene Ñ och Q.
9K111 Fagot

9K111 Fagot (russisk Фагот) er et andregenerasjon trådstyrt panservernmissil-system konstruert i Sovjetunionen for bruk mot stridsvogner og PPK. "9M111" er GRAU-indeksen for missilet.  NATO-kallenamn er AT-4 Spigot. Våpenet er mye brukt i panserverntroppen i Motorisert infanteribataljon i Russland.
I Disappear

Musikkvideo

I musikkvideoen til sangen spiller bandmedlemmene roller fra forskjellige actionfilmer. James Hetfield kjører i en bil ned gatene i San Francisco med en vannbølge etter seg som i filmen fra thrilleren Bullitt fra 1968. En kan se gitarist Kirk Hammett bli jagd gjennom ørkenen av et fly (North by Northwest), og bassist Jason Newstead slite seg opp trapper, mens hundrevis av mennesker går mot ham, som i filmen Brazil. Nær slutten av filmen kan man også se Lars Ulrich hoppe ut av vinduet på en skyskraper, noe som skal være en referanse til den første Die Hard-filmen. Videoen ble regissert av Wayne Isham.
A. F. Klaveness & Co

A. F. Klaveness & Co. var et norsk rederi. Det ble grunnlagt i 1799, og avsluttet sine shippingoperasjoner i 1996. Navnet lever imidlertid videre som et holdingselskap.

Historie

Selskapet ble gunnlagt av Thor Klaveness (1767–1854) i Sandefjord i 1799. Navnet ble endret til A. F. Klaveness i 1869, da Anton Fredrik Klaveness (1839–1904) tok over driften. Da sønnen Anton Fredrik Klaveness (1874–1958) ble partner i 1898 ble navnet endret til A. F. Klaveness & Co.
Hovedkvarteret ble flyttet til Lysaker i 1907. I 1933 ble et moderne kontorbygg tegnet av Magnus Poulsson oppført i Vollsveien 4.
A. F. Klaveness & Co var et av Norges største rederier etter første verdenskrig. Sammen med Fearnley & Eger dannet de Fern Line i 1925, som drev transport fra Mexicogolfen til Øst-Asia. I 1929 dannet de Klaveness Line, som drev transport fra den amerikanske vestkysten til Øst-Asia. De var også med på å starte Royal Viking Line.
Etter en konkurs i 1983 opererte ikke selskapet lenger skip, og de gikk ut av Norges Rederiforbund. A. F. Klaveness & Co forsøkte å reetablere seg som rederi ved å kjøpe inn nye skip i 1989 og 1991, men disse ble solgt igjen i 1992 og 1996. Hovedkvarteret på Lysaker ble solgt i 1995. A. F. Klaveness & Co hadde igjen gått inn i Rederiforbundet i 1990, men medlemskapet opphørte på nytt i 2002.
Navnet A. F. Klaveness & Co ble videreført som et investeringsselskap basert i Haakon VIIs gate 1 i Oslo. Selskapet byttet navn til Ekeberg Finans i 2007. Til samme tid tok imidlertid investeringsselskapet Klaveness Holding (grunnlagt 2001) over navnet A. F. Klaveness & Co, og ble morselskapet til Ekeberg Finans.
Hægebostad

Natur og geografi

Den vestlige delen av Agder tilhører det svekonorvegiske grunnfjellsskjoldet, og består av to geologiske hovedformasjoner av proterozoiske bergarter som er dannet under de gotiske og senere svekonorvegiske fjellkjedeforldingene, med sterk metamorfose under den sistnevnte. Et underlag av 1 600 - 1 450 millioner år gammel skifer, kvartsitt, marmor og amfibolitt med noe hornblendegneis, og ovenpå dette sure overflatestrukturer av både granitt og granodioritt (henholdsvis 1 250 - 1 000 mill år gammelt, og stedvis 1 550 - 1 480 millioner år gammelt). De yngste svekonorvegiske dannelsene bevitnes av større formasjoner av granitt. Den kaledonske fjellkjedefoldingen nådde ikke ned hit. Forkastningene går både i sørvest-nordøst retning, og i sør-nord retning.
Elva Lygna, som er varig verna mot kraftutbygging, renner fra nord til sør i kommunen. Elva og vannet Lygne har som følge av kalking godt fiske. Alt i alt er det 988 små og store vann i kommunen.
Kommunen har et rikt dyreliv med elg, bever, rådyr, hare, rype, ørn og gaupe. Nord i kommunen er det beiteområde for landets sørligste villreinstamme.
Nord i kommunen ligger Hekkfjell (705 moh).
Fylkesvei 42 krysser kommunen i retning øst-vest, og fylkesvei 43 som går sørover gir forbindelse til E39. Sørlandsbanen har stoppested i Hægebostad på Snartemo stasjon. Stasjonen ligger midt mellom to av de lengste jernbanetunnelene i Norge, Kvinesheitunnelen og Hægebostadtunnelen.
Meteorologisk institutt, Avinor og Statens vegvesen driver i samarbeid en stor værradar på Staksteinliknuten (631 moh) i Hægebostad. Radaren stod ferdig i 2000 og dekker sørlige deler av Norge og de nære havområdene utenfor.

Historikk

Dagens Hægebostad kommune omfatter de tidligere kommunene Hægebostad og Eiken. De ble slått sammen i 1963. De to kommunene utgjorde én kommune også fra 1837 til 1915. Fra 1916 til 1962 var Hægebostad og Eiken selvstendige kommuner.
De eldre kommunale arkivkildene for kommunen (og de tidligere kommunene) finnes i dag hos Interkommunalt arkiv i Vest-Agder IKS(IKAVA). Dette inkluderer protokoller fra for eksempel kommunestyre, formannskap, fattigstyre, skolestyre og arkiver med blant annet personopplysninger i form av klientarkiver, skatteprotokoller, men også skoleprotokoller.

Severdigheter

Snartemosverdet er en del av Snartemofunnene fra gården Snartemo. Sverdet er fra folkevandringstiden og ble funnet høsten 1933. Richard og Olav Kjellingland var i ferd med å bryte ny åkerjord da det under en stor steinhelle ble funnet et hulrom. Under steinhellen var en stasgrav fra tidlig på 500-tallet med et sverd som senere ble kjent som Snartemosverdet.
Bryting under Panamerikanske leker 1991

Bryting under Panamerikanske leker 1991. Bryting var en av flere sporter i de ellevte Panamerikanske leker som ble arrangert i Havanna på Cuba i perioden 2. til 18. august 1991. Det var ellevte gangen som bryting var med i de panamerikanske leker. Det ble konkurrert i ti vektklasser i gresk-romersk stil og ti i fristil, kun for menn. USA ble beste nasjon med elleve gullmedaljer foran Cuba med ni.